
SPRENDIMAS
DĖL KRYPTIES IR PAKOPOS STUDIJŲ ĮVERTINIMO 

Studijų kokybės vertinimo centras (toliau – Centras), atsižvelgdamas į Jūsų 2023 m. gruodžio 27 d. prašymą Nr. 10.6-1207-11.92 E-14902, vadovaudamasis Studijų išorinio vertinimo ir akreditavimo tvarkos aprašo, vertinamųjų sričių ir rodiklių[footnoteRef:1] (toliau – Aprašas) II skyriumi bei Studijų krypčių išorinio vertinimo metodikos[footnoteRef:2] (toliau – Metodika) III skyriumi bei Studijų kokybės vertinimo centro apeliacinės komisijos sprendimu patenkinti Vilniaus Gedimino technikos universiteto (toliau – Universitetas) Apeliaciją dėl informacijos sistemų studijų krypties vertinimo ir įpareigoti Centrą atlikti naują vertinimą, apie kurį Universitetas buvo informuotas 2025 m. sausio 15 d. raštu Nr. S-15, atliko Universiteto vykdomų pirmosios pakopos informacijos sistemų krypties studijų pakartotinį ekspertinį išorinį vertinimą.  [1:  Patvirtintas Lietuvos Respublikos švietimo, mokslo ir sporto ministro 2019 m. liepos 17 d. įsakymu Nr. V-835.]  [2:  Patvirtinta Studijų kokybės vertinimo centro direktoriaus 2019 m. gruodžio 31 d. įsakymu Nr. V-149.] 

Centras, vadovaudamasis ekspertų parengtomis krypties studijų išorinio vertinimo išvadomis ir atsižvelgdamas į Studijų vertinimo komisijos siūlymą, bei Aprašo 12 punktu, priėmė sprendimą dėl informacijos sistemų krypties studijų įvertinimo: 

	Studijų kryptis 
	Studijų pakopa 
	Bendras įvertinimas (balais)
	Numatomas sprendimas dėl akreditavimo (pagal Aprašo 20 punktą)

	Informacijos sistemos
	Pirmoji
	23
	Akredituotina 7 metams



Sprendimo motyvai yra išdėstyti šio sprendimo priede.
Nesutikdami su šiuo Centro sprendimu, Jūs turite teisę, vadovaudamiesi Metodikos 56 punktu, per 20 darbo dienų nuo sprendimo išsiuntimo dienos pateikti apeliaciją Studijų kokybės vertinimo centro apeliacinei komisijai arba pateikti skundą Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijai (buveinės adresas – A. Goštauto g. 12-100, Vilnius), arba Vilniaus apygardos administraciniam teismui (buveinės adresas – Žygimantų g. 2, Vilnius) per vieną mėnesį nuo šio sprendimo gavimo dienos.
Įsigaliojus šiam sprendimui, Centras Teisės aktų registre paskelbs įsakymą dėl krypties ir pakopos studijų akreditavimo.
Primename, kad, vadovaujantis Mokslo ir studijų įstatymo 47 straipsnio 2 dalimi ir Aprašo 59 punktu, aukštoji mokykla turi viešai skelbti atlikto išorinio vertinimo išvadas ir sprendimą dėl studijų krypties akreditavimo.
Vadovaujantis Metodikos 52 ir 53 punktais, aukštoji mokykla ne vėliau kaip po 2,5 m. nuo studijų krypties akreditavimo, Centrui turi pateikti ekspertų rekomendacijų įgyvendinimo pažangos ataskaitą.
PRIDEDAMA. Vilniaus Gedimino technikos universiteto informacijos sistemų  krypties studijų 2025 m. gruodžio 9 d. ekspertinio vertinimo išvadų Nr. SV4-61 išrašas anglų kalba ir jo automatinis vertimas į lietuvių kalbą, 26 lapai.

